Anglininkai

Anglininkai (tarm. Unglininkai) – kaimas Biržų rajono savivaldybėje, 10 km į pietryčius nuo Biržų. Seniūnaitijos centras. Per kaimą teka Apaščia. Veikė „Aušros“ mokyklos skyrius (buvusi pagrindinė mokykla), biblioteka.

 Etimologija 

LDK laikais anglininkais buvo vadinami valstiečiai baudžiauninkai, turėję už naudojamą žemę gaminti medžio anglis ginklų kalykloms ir dvarų kalvėms, ypač geležiai iš balų rūdos lydyti. Gali būti, kad kaimą ir įkūrė tokie valstiečiai.

 Istorija 

Yra buvęs Anglininkų dvaras. Išlikęs dvaro takų ir gatvių tinklas, tačiau daugelis pastatų nuniokoti tarybiniais metais. 2007 m. gegužės mėn. vėtra sugriovė ir medinę vėjo malūno dalį. Išlikusi apie 200 m. senumo keturių kamienų liepa.

1958–1963 m. buvo Anglininkų kolūkio centrinė gyvenvietė, 1963–1992 m. J. Janonio kolūkio gyvenvietė. 1992–2007 m. veikė Anglininkų žemės ūkio bendrovė.Biržų rajono savivaldybės archyvas.Biržų rajono gamtos, istorijos ir kultūros paminklų žemėlapis. Lietuvos TSR žemės ūkio ministerija, Respublikinis žemėtvarkos projektavimo institutas, 1983 m.

|}

 Gyventojai 

 Žymūs žmonės 

Kaime gimė:
 1811 m. gruodžio 2 d. – dailininkas Napoleonas Ylakavičius
 1928 m. birželio 3 d. – žurnalistas Leonardas Grubinskas.

 Galerija 

 Šaltiniai 

Kategorija:Biržų rajono savivaldybės gyvenvietės